Kaapstad burgemeester se man vasPatricia De Lille. Foto: www.capetown.gov.za Die burgemeester van Kaapstad, Patricia De Lille, se man is gister in Pinelands in hegtenis geneem vir beweerde roekelose en nalatige bestuur. De Lille het egter aan die Weekend Argus gesê dat haar man ŉ beroerte gehad het en dat metrobeamptes ŉ ambulans ontbied het nadat hulle hom in hegtenis geneem het. Volgens De Lille was haar man, Edwin, gedisoriënteerd en verward. Hoewel De Lille haar man se inhegtenisneming bevestig het kon geen woordvoerder van die Stad Kaapstad dit aan die Weekend Argus bevestig nie. Volgens De Lille was dit haar man se tweede beroerte in drie weke. De Lille het haar man na hulle huidsdokter geneem wat sy bloeddruk gestabiliseer het. “Hy het medisyne ontvang en sal volgende week vir ŉ opvolgbesoek gaan.” Volgens die Weekend Argus het die polisie geen rekord van die inhegtenisneming nie. Lees meer hier.